Stiklu purvi

Stiklu purvi ir dabas liegums Ziemeļkurzemē. Izvietojies Kursas zemienes Ugāles līdzenumā, administratīvi ietilpst Talsu novada Valdgales pagastā un Ventspils novada Puzes pagastā. Izveidots 1987. gadā Stiklu purvu kompleksā, kas ir lielākais Rietumlatvijā un aizņem bijušā Baltijas ledus ezera seklūdens zonas pazeminājumu. Iekļauj Vasenieku purvu, Vanagu purvu, Pumpuru purvu, Zvaguļpurvu, Bērzpurvu un Lūžniekpurvu. Stiklu purvi ir viena no nedaudzām dižās aslapes atradnēm ārpus piejūras. Divas no trīs daudzstublāju pameldra atradnēm un viena no trīs iesarkanā sfagna atradnēm Latvijā. Īpaši nozīmīga teritorija gan ligzdojošiem, gan migrējošiem putniem. Liegums ir iekļauts Natura 2000 — Eiropas nozīmes aizsargājamo dabas teritoriju tīklā. Tā ir starptauriskā putniem nozīmīgā vieta.

 Atsauces 

 Ārējās saites 
 DABAS LIEGUMA Stiklu purvi DABAS AIZSARDZĪBAS PLĀNS 
 Stikli, BirdLife International

Kategorija:Talsu novads
Kategorija:Ventspils novads
Kategorija:Latvijas dabas liegumi
Kategorija:Natura 2000
Kategorija:Putniem nozīmīgās vietas Latvijā